Lisätietoja Internet-yhteyden käytöstä

HP-ohjelmisto käyttää Internet-yhteyttä
ohjelmiston ja sen toimintojen päivittämiseen
ongelmien ehkäisemiseen
tuen järjestämiseen.

HP-ohjelmistoissa voit valita, näytetäänkö ilmoitus ennen Internet-yhteyden muodostamista. Lisäksi voit valita, haluatko asentaa tiettyjä osia. 

HP on sitoutunut suojaamaan yksityisyyttäsi ja tietokonejärjestelmääsi, erityisesti Internet-yhteyttäsi käytettäessä. HP välittää tietokoneestasi tietoja, joita käytetään sen selvittämiseen, tarvitaanko päivityksiä, sekä HP-tuotteiden käytöstä annettujen tietojen täsmäyttämiseen. Nimeäsi, osoitettasi ja sähköpostiosoitettasi ei kerätä ilman lupaasi.

Joitakin tietoja voidaan käyttää nimettömässä ja/tai koostetussa muodossa HP:n tuotteiden ja palvelujen laadun kehittämiseen. Tällaiset tiedot voidaan siirtää ulkomailla sijaitsevaan HP:n yksikköön.

Lähettävän tietokoneen IP-osoitetta käytetään vain suojatun Internet-yhteyden muodostamiseen.

Internet-yhteyden muodostavat HP-ohjelmistosovellukset

Kaikkiin asennettaviin ohjelmistoihin sovelletaan HP:n tietosuojailmoitusta, joka on saatavana osoitteesta www.hp.com/go/privacy. Kaikki kerätyt tiedot suojataan kyseisen ilmoituksen mukaisesti. HP kunnioittaa asiakkaidensa yksityisyyttä. Tämä ilmoitus on HP:n tietosuojailmoituksen ja kansainvälisen lainsäädännön mukainen.

Huomaa, että kaikki seuraavat ohjelmistosovellukset eivät ehkä sisälly kaikkiin tuotteisiin. 

HP-tuotteen rekisteröiminen
Oletusarvon mukaan HP-tuotteen rekisteröinti alkaa automaattisesti ohjelmiston asennuksen päätyttyä. Automaattisen tuoterekisteröinnin käyttö edellyttää, että ohjelmisto kerää seuraavat tiedot tuotteesta ja tietokonejärjestelmästä:
tuotteen mallinumero/nimi/sarja
sarjanumero
tietokoneen käyttöjärjestelmä
käyttöjärjestelmän kieli ja alueasetukset
tuotteen huoltokoodi.

Ohjelmisto muodostaa yhteyden HP-tuotteesi verkossa sijaitsevaan rekisteröintisivustoon ja välittää nämä tiedot eteenpäin, mikä helpottaa rekisteröintiprosessia. 

Jos et halua, että HP-tuotteen rekisteröinti suoritetaan ja Internet-yhteys muodostetaan, poista Rekisteröi tuote HP:n palveluun -valinta ohjelmiston asennuksen päättyessä.

HP Update
Vanhentunut ohjelmisto saattaa vaikeuttaa tuotteiden asennusta tai heikentää niiden suorituskykyä. HP Update -apuohjelma etsii ohjelmistopäivityksiä säännöllisesti, jotta saat tietoja uusista ohjelmistoista, kun ne tulevat saataville. Lisäksi apuohjelma lataa ja asentaa päivitykset automaattisesti. HP Update auttaa pitämään HP-ohjelmistot ajantasaisina sekä tietokoneella että HP-tulostimessasi.

Usein kysyttyjä kysymyksiä HP Update -apuohjelmasta

Miksi päivitykset ovat tärkeitä?
Vanhentunut ohjelmisto saattaa vaikeuttaa tuotteiden asennusta tai heikentää niiden suorituskykyä. HP-ohjelmiston pitäminen ajantasaisena auttaa estämään ongelmia ja voi helpottaa ratkaisujen (kuten opastettujen ohjeiden ja tukiasiakirjojen) löytämistä ongelmatilanteissa. 

Mitä tietoja automaattisten päivitystarkistusten yhteydessä välitetään?
HP Update kerää ja välittää seuraavat tiedot:	
käyttöjärjestelmän nimi	
maa-/alue-asetus	
kieliasetus	
kytkettyjen HP-tulostimien luettelo	
kytkettyjen HP:n USB-laitteiden luettelo	
kytkettyjen HP:n kuvankäsittelylaitteiden luettelo	
HP-ohjelmistojen latausyritysten ja onnistuneiden asennusten määrät.

HP Update -ohjelman kehittämistä varten HP Update kerää lisäksi HP-ohjelmistojen lataamisen ja asennuksen aikana luodut lokitiedostot. Näitä tietoja käytetään tulevien päivitysten onnistumismahdollisuuksien parantamiseen. Käyttäjät voivat halutessaan tarkastaa lokitiedostojen sisältämät tiedot ja hyväksyä lähetyksen. Näitä tietoja seurataan nimettömästi. HP Update ei liitä asiakastietoihin yksilöllisiä tunnistetietoja.

Ladataanko ja asennetaanko päivitykset automaattisesti?
Kun olet antanut luvan päivitysten saatavuuden tarkistamiseen, joitain pieniä tärkeitä päivityksiä voidaan ladata ja asentaa siitä ilmoittamatta. Näin tehdään vain, jos kyseiset päivitykset ovat tarpeen asennetun ohjelmiston oikean toiminnan varmistamiseksi. Useimmiten saat ilmoituksen, kun päivityksiä on saatavana, ja voit valita, mitkä ohjelmistot haluat ladata ja asentaa.

Miten usein ohjelmisto tarkistaa, onko päivityksiä saatavana?
HP Update -ohjelman oletusasetuksen mukaan päivitystarkistus tehdään viikoittain. Voit kuitenkin muuttaa tarkistustiheyttä käynnistämällä HP Update -ohjelman Käynnistä-valikosta.

Miten paljon päivitykset maksavat?
HP ei veloita HP-ohjelmistojen päivityksistä. Tietokoneen on kuitenkin muodostettava Internet-yhteys, jotta HP Update voi etsiä ja ladata HP-ohjelmistojen päivityksiä. Internet-yhteyteen liittyvät kustannukset määräytyvät käyttämäsi Internet-palveluntarjoajan (ISP) mukaan. HP-ohjelmistojen päivitysten lataamisesta ei aiheudu sen enempää kustannuksia kuin muistakaan Internet-toimista, kuten sähköpostin lukemisesta tai Internetin selaamisesta.

Miten HP suoja yksityisyyttäni?
HP Update ei kerää nimeäsi, osoitettasi ja sähköpostiosoitettasi. Tietokoneesi IP-osoitetta käytetään vain suojatun Internet-yhteyden muodostamiseen. HP Update välttää sellaisten yksilöllisten tunnisteiden luomista, joista sinut tai tietokoneesi voitaisiin tunnistaa.

HP Customer Participation Program / HP Product Improvement Study
Kun annat luvan HP Customer Participation Program- / HP Product Improvement Study -ohjelmiston asentamiseen, voit myöhemmin halutessasi osallistua HP Customer Participation Program- tai HP Product Improvement Study -tuotekehitysohjelmaan. Tämä ohjelma on vapaaehtoinen. Saat lisätietoja ohjelmiston osallistumiskehotteessa.

Jos osallistut ohjelmaan, ohjelmisto voi muodostaa ajoittain yhteyden HP:hen, kun käytät verkkoa, ja välittää HP:lle seuraavanlaisia tietoja (antamasi luvan perusteella):  
tietokonejärjestelmääsi liittyviä tietoja, kuten käyttöjärjestelmä, muistin määrä, alue, kieli ja IP-osoite
HP-tuotteisiisi liittyviä tietoja, kuten tuotemalli ja sarjanumero
HP-tuotteiden käyttöösi liittyviä tietoja, kuten tulostettujen sivujen määrä, tulostustila, tulostusväline, muste- tai väriainemerkki ja tulostettujen tiedostojen tyypit
muita tuotekohtaisesti vaihtelevia teknisiä tietoja.

Kerättyjä tietoja käytetään nimettömästi ja koostetussa muodossa. Tietojen välityksen vaikutus tiedonkäsittelyyn ja yhteysnopeuteen on lähes olematon. HP voi käyttää näitä tietoja tuotteidensa kehittämiseen.

HP:n tarvikkeiden ostaminen
Kun valitset ohjelmistosta verkko-ostamislinkin, ohjelmisto kerää seuraavat tiedot ja lähettää ne HP:lle:
sijainti 
kieli
tulostimen mallinumero.

HP ePrintCenter
Työpöydällesi voidaan lisätä kuvake (pikakuvake), joka avaa linkin HP ePrintCenter -verkkopalveluun (tämä ominaisuus ei ehkä ole käytettävissä tai asennettavissa kaikissa HP-tulostimissa). Jos käytät Internetiin kytkettyä tulostinta, joka tukee HP ePrint -Web-palveluja, voit HP ePrintCenterin avulla tarkastella tulostimesi tilaa, lisätä ja poistaa tulostinsovelluksia sekä hallita ePrint-asetuksia ja työhistoriaa millä tahansa Web-selaimella joko kotonasi tai liikkeellä ollessasi.
 
Kun käytät HP ePrintCenter -verkkopalvelua, tietokoneestasi voidaan lähettää seuraavia tietoja käyttökokemuksen parantamiseksi ja asetusten täyttämiseksi valmiiksi:
sijainti (tietokoneen asetus)
kieli (tietokoneen asetus)
tulostimen mallinumero. 

Missään tapauksessa ei kerätä tai välitetä mitään tietoja, joiden perusteella henkilön voi tunnistaa.
HP ePrintCenter -kuvakkeen (pikakuvakkeen) voi poistaa työpöydältä vetämällä sen työpöydän roskakoriin tai napsauttamalla kuvaketta hiiren kakkospainikkeella ja valitsemalla sitten Poista. 

HP:n MSN-työkalurivi
Tietokoneeseen voidaan asentaa HP:n MSN-työkalurivi. HP:n MSN-työkalurivi sisältää suoran linkin HP:n resursseihin, erikoistarjouksiin ja Web-toimintoihin. Asennettu HP:n MSN-työkalurivi saattaa muodostaa Internet-yhteyden toimintojen tarjoamista ja päivitystarkistuksia varten. 

Lisätietoja MSN-työkalurivistä, kuten päivityksiä, tietoja ja Microsoftin lisenssisopimus ja yksityisyydensuojakäytäntö, on osoitteessa http://privacy.microsoft.com/fi-fi/default.mspx.

Jos et halua, että HP:n MSN-työkalurivi asennetaan tietokoneeseesi, poista HP:Microsoft-tulostustyökalurivi -valinta ohjelmiston asennuksen päättyessä.  

Coupons.com
Tietokoneeseen voidaan asentaa Coupons Inc:n ohjelmisto. Kyseisen ohjelmiston avulla voit tulostaa Internetistä tulostevalmistajan kuponkeja, joilla saat alennuksia vähittäismyyntipisteistä. Ohjelmiston asennuksen yhteydessä tietokoneeseesi voidaan ladata Internetistä tunniste, jonka avulla tietokoneesi voidaan rekisteröidä ja jota tarvitaan ohjelmiston oikeaa toimintaa varten. 

Ensimmäisellä käyttökerralla Coupons Inc:n ohjelmisto muodostaa yhteyden Coupons.com-sivustoon (http://www.coupons.com), jossa sinun on luettava ja hyväksyttävä Coupons.comin lisenssisopimus, jotta ohjelmisto voidaan aktivoida ja voit tulostaa valmistajan kuponkeja Internetistä. Aktivoitu Coupons.com-kuponkitulostusohjelmisto saattaa käyttää Internetiä ajoittain päivitysten saatavuuden tarkistamiseen ja päivitysten lataamiseen. 
 
Lisätietoja Coupons.com-ohjelmistosta, kuten Coupons.comin lisenssisopimus ja yksityisyydensuojakäytäntö, on osoitteessa http://www.coupons.com.

Jos et halua, että Coupons.com-ohjelmisto asennetaan tietokoneeseesi, valitse asennusvaihto, joka sallii ohjelmiston asennuksen mukauttamisen ja poista sitten Coupons.com asennettavien ohjelmien luettelosta.